
170. godišnjica obnove knjaževstva — 
da li se jubilej pokušava zataškati? 


Autor: Antena M 

Pokladna poslanica popa Gojka 
Piše: Vladimir Jovanović 


Navršava se 170. godišnjica obnove crnogorske knjaževine: knjaz je postao Danilo I Petrović- 
Njegoš. Nije mi poznato da je taj jubilej uvršten u kakvu agendu zvaničnih ili nezvaničnih 


ije A : i : : m : Istorija 
obilježavanja. Je li u pitanju neznanje ili namjera? 


Knjaževina Crna Gora, proglašena 1/13. marta 1852, ojačala je svijest crnogorstva. U tom obliku 
vladavine diplomatski je 1878. priznata Crna Gora i od onih vlada koje su do tada to izbjegavale. 
A kada je dobio vijest da je Crna Gora knjaževstvo, Ilija Garašanin, srpski ministar i ideolog kome 
se pripisuje ,Načertanije", izjavio je: ,To je najnesrećniji dan za Srbiju!" 


Proglašeno je knjaževstvo po smrti arhiepiskopa i mitropolita Petra II Petrovića-Njegoša. 
Njegovom voljom imenovani nasljednik, sinovac mu Danilo, međutim, odbio je da se zavladiči. To 
je bilo protivno jasnoj testamentarnoj odredbi Njegoševoj, no Danilo je za takvu odluku dobio 
podršku od Crnogorskoga senata, ali i 1/13. marta 1852. ga je podržao i ,vseopšti zbor” ili 
skupština Crnogoraca na Cetinju, koji su, kako su naveli, ,privremeni sohranitelji vlasti i volje Istorijski fragmenti iz četničkog zla protiv 
Crne Gore". crnogorskih zelenaša (1943- 1944) 





Danilo je postao prvi Knjaz Crne Gore nakon Đurđa, iz treće crnogorske dinastije Crnojevića, koji 
je, po predanju, napuštivši 1496. otadžbinu pod ucjenom Turaka, ostavio i državnu, svjetovnu ili 
mirsku vlast crnogorskim vladikama — poglavarima autokefalne Crkve. 


Riječima Svetoga Petra Cetinjskoga iz jednoga pisma Rusima od 1785. godine: ,Pomenutijem 
narodom Crnogorskim, već od trista godina, poslije posljednjega knjaza Crnogorskoga Đurđa 
Crnojevića, pa i do sada upravljaju mitropoliti, koje bira narod, po opštem saglasanju". 


Tu vladavinu mnogi pogrešno nazivaju i teokratijom. Jedan od prvih savremenih istoričara 
crnogorskih, Marko Dragović, 1911. tačnije piše: ,U mnogim starim dokumentima Crna Gora se 
naziva SLOBODNIM PRINCIPATOM — KNJAŽEVINOM, a osobito je tako rado nazivao mitropolit 
Vasilije Petrović. Iz ovoga se vidi, da se Crna Gora smatra kao SLOBODNA KNJAŽEVINA i pošto 
su njom prestali vladati Crnojevići, i ako su na upravi zemlje sjedila duhovna lica — mitropoliti. Iz 
ovoga naziva možemo izvesti još i taj zaključak, da se nije nikad prestajalo željeti, da Crna Gora 
postane ponovo svjetska država i dobije svjetskoga gospodara — KNJAZA. To je želio ne samo 
narod, nego i sami mitropoliti; ali su neprestano bile takve prilike, da se to nije moglo izvršiti do 
vrlo poznoga vremena, t.j. do prve godine druge polovine XIX stoljeća. Ali što ide to i dođe, i na 
čemu se ozbiljno i temeljito radi — to se s uspjehom i svrši". 


Sadržaj, motivi i obrazloženje odluka opštega zbora Crnogoraca od 1/13. marta 1852, da Crna 
Gora opet postane knjaževina, istoriografiji su poznate na temelju i pisma koje su o tome šest 
dana docnije naši glavari poslali ruskome caru Nikolaju I. 


Skupštinsko obnavljanje crnogorskoga knjaževstva, a koje je, ističe se, donijeto „uz preveliko 
množestvo glasova", ima snagu najvišega pravnoga akta; svojevremeno su ga istoričari Branko 
Pavićević i Radoslav Raspopović s pravom uvrstili u zbornik ,Crnogorski zakonici 1796-1916" 
(knj. 1, Podgorica, 1998, 158-160). 


Prema jednoj drugoj predstavci, dostavljenoj od crnogorske skupštine knjazu Danilu, koji je tada 
van Crne Gore, te ruskome poslaniku u Austrijskoj carevini Pjotru K. Mejendorfu, naglašeno je: 
»Cijeli narod crnogorski na sveopštem zboru koji se sakupio na Cetinju 1. marta", a ,poslije 
svakojakije razloženija" , odlučio je da crnogorska država bude ,mirska", ,nasljedna knjaževina", 
a Danilo Stankov Petrović ,Knjaz i svijetli Gospodar Crne Gore", dok je ,vladika crnogorski trebalo 
da se stara isključivo o crkvenim poslovima" (B. Pavićević, „Izabrana djela: Danilo Petrović 
Njegoš, knjaz crnogorski i brdski", Podgorica, 2007, 50). 


U eri ,internetizacije" na konto naše kolektivne neodgovornosti ide to što je, dosad barem, teško 
ili nemoguće na globalnoj digitalnoj mreži pronaći potpuni sadržaj AKTA O PROGLAŠENJU 
KNJAŽEVINE CRNE GORE — akta koji vjerodostojno svjedoči o crnogorstvu naših predaka. 


Evo, dakle, integralnoga teksta pisma koji su glavari 7/19. marta 1852. poslali ruskome caru, a u 
kojem su sadržane i odluke Crnogorskoga senata i vseopštega zbora Crnogoraca o proglašenju 
Knjaževine Crne Gore... 


KKK 


Vaše Imperatorskoje Veličestvo, 
milostivi Gospodare! 


Senat i NAROD CRNOGORSKI, u sljedstviju prijevremena gubitka svijetlago i ljubeznago 
vladike i vladjetelja Petra Petrovića-Njegoša, a vjerni i poslušni njegovome testamentu i 
raspoloženiju, priznali su za zakonitoga našljednika njegova sinovca Danila Petrovića- 
Njegoša; koji, pošto je priznao i potvrdio svojega strica gospodina Pera Petrovića-Njegoša, 
prezidenta Senata, za privremenoga upravitelja DRŽAVE CRNOGORSKE, položi u ruke istoga 
Senata i sabranoga naroda svoju zakletvu: da će vladati po načinu narodnijeh ustava i pred 
sopstvenim interesom sami interes, sreću i slavu svojijeh vjernijeh CRNOGORACA učinjeti i 
braniti; i uputi se za Petrograd za obučavati se i ustanoviti se u činu svojega zvanija. 


No poslije njegova odlaska, dala se čuti sveopšta želja za jednu promjenu u načinu naše 
vlade; želja, koja se dala povtoritelno znati ne samo od više strana, no pred Senatom istijem 
objavljena bi od nekijeh senatora, koji su se primili istolkovati i krjepko je sadržati. 


Ovi uzroci, dakle, navedoše namjesnike države k potrebi, da sazovu narod na vseopšti zbor, 
koji je djeijstvitelno imao mjesta prvoga marta mjeseca na Cetinju. 


U ovoj svečanoj Skupštini, po čuvenijema i dostojno procijenjenim mnjenijama, smatralo se 
da, ako je sojedinjenije u jednome samome licu vlasti duhovne i mirske, kao glave Crkve i 
države, moglo polezno biti u prošla vremena — kada je mala šaka hrabrijeh i od svega 
siromašnijeh, kromje junaštva i vjere CRNOGORACA, znala odoljeti i zaustaviti navalu 
nebrojenijeh otomanskijeh sila, i kada je za ne umdliti hrabrost potrebovao entuzijazmus 
duha hristijanske vjere — to danas ne suščestvuje više. 


Smatralo se, potom, da se zbog nevjenčanstva, koje je kao arhijereju svakome vladici 
zapovijeđeno, ne može ustanoviti pravi red nasljedstva, koji bi mogao sačuvati i sohraniti 
državu od svakojake smutnje; i najposlije, smatralo se da soobščenije vlade tako različne, kao 
što su one jednoga zemaljskoga Knjaza i Božijega sveštenika, slabo stoje i slabo se 
opravdavaju sprema rastećem prosvešteniju, a to najpače u Crnoj Gori, koja se nahodi u 
velikoj nuždi dobro i mudro upravljena biti, zaključila su se u sljedstviju ove sušte istine, i 
čuveno preveliko mnoštvo glasova, sljedujušča rješenija, no da ista budu odobrena s 
blagovolenijem imenovanog Našljednika i priznatoga sadašnjega vladatelja: 


1) CRNOGORSKA DRŽAVA biva mirsko i nasljedstveno KNJAŽESTVO. 


2) Na vladanje Crnom Gorom biva zvan i potvrđen kao Knjaz svijetli Gospodar Danil Petrović- 
Njegoš, a poslije njega na vječno njegovi našljednici u mužeskome polu po redu 
prvorođenstva; u nestanju pravoga našljedstva, zvana su najbliža muška svojta i u 
najprvome stepenu, a u slučaju ravnoga stepena — najstariji vozrastom. 


3) Vladika, bolje [reći] Episkop, ili Arhijepiskop Crne Gore, koji će imati ograničenu vlast na 
crkovne stvari, biti će izabran, s posredstvom visoke vlade, među članove sijateljnoga 
plemena Petrovića-Njegoša, ili od ostalijeh najblagorodnijih crnogorskijeh familija. 


4) Ostaju u punoj sili ustav, zakoni i svi običaji, kako je do sada Država upravljena bila, u 
koliko nije protivno višerečenim pravilima. 


5) Svijetli Knjaz biti će pozvan vratiti se što skorije u njedra svoga naroda za objaviti svoja 
namjerenija; i urediti sa Senatom i sa narodom naprednja raspoloženija. 


6) Od uzetijeh raspoloženija daće se odmah na znanje, črez naročite poslanike višerečenome 
Knjazu i Njegovom Veličestvu Imperatoru Vserosijskomu. 


Izvršivajući predstavljena rješenija, nižepodpisani pokorni privremeni sohranitelji vlasti i volje 
Crne Gore, pospješivaju oficijalno objaviti Vašem Imperatorskom Veličestvu, koliko je slijedilo, 
nadeždom da će Visoka Mudrost Vaša udostojiti i blagonaklono priznati i uzeti mjere jednoga 
vjernoga i čestnoga Naroda, koji čuje potrebu napretku prosvješčeniju, dokažujući se takovim 
obrazom sveđer dostojni onoga blgovolenija, koje je do sada Vašelmperatorsko Veličestvo 
imalo sprema Crnoj Gori i NARODU CRNOGORSKOME. 


S najvećim visokopoštovanjem se podpisuju i imentuju Vašega Imperatorskoga Veličestva, 
svemilostivoga Gospodara — svepokorne sluge. Cetinje, 7. marta 1852. godine 


(slijede potpisi predstavnika najviše vlasti države i Crkve Crne Gore) 

VIDJI CUDA NIDJE SE NESPOMINJU SERBLI!I ILI SRBIJA...ISTINA BOLI NEKOGA 


ika) 12 CP O Odgovori 


ASANOVIC 10:49 


Rijetki su intelektualci i borci za ISTINU i Crnu Goru u ovim mračnim vremenima kao što su 
gospoda: Vladimir Jovanović, Slobodan Jovanović i Novak Adžić. 


ika) 21 CP 0 Odgovori 


jovan 10:19 


Hvala na odličnom tekstu, kao i uvijek. Dileme nema: Crnogorci su odvajkada bili to što su. Istinu, 
samo istinu u školama, bez stida. Crnogorska nacija počiva na istorijskim faktima. Srbin i srpstvo 
bilo je pravoslavlje tj. vjera. - utopija koja se kod primitivnih i kupljenih pretvorila i naciju. 

